**ПРОФЕСИОНАЛНА ГИМНАЗИЯ ПО ТУРИЗЪМ**

***гр. Самоков, обл. Софийска ПК 2000, ул. „Софийско шосе” №18, тел/факс: 0722/6 64 27; web site:*** [***www.pgtsamokov.org***](http://www.pgtsamokov.org/)***; email:******pgtsamokov@abv.bg***

П Р А В И Л А

# ЗА ПРИЛАГАНЕ НА ВЪТРЕШНАТА СИСТЕМА

**ЗА ОСИГУРЯВАНЕ НА КАЧЕСТВО НА ПРЕДЛАГАНОТО ОБРАЗОВАНИЕ И ОБУЧЕНИЕ В ПГТ - САМОКОВ**

## РАЗДЕЛ 1. ОБЩИ ПОЛОЖЕНИЯ

Ръководството на ПГТ – Самоков, се ангажира да въведе, поддържа и непрекъснато усъвършенства правила за прилагането на вътрешната система за осигуряване на качество на предлаганото образование и обучение в училището, съгласно изискванията на Наредба № 16 от 08.12.2016 г. на министъра на образованието и науката, както и да осигури необходимите ресурси за тяхното функциониране.

Чрез въвеждането на правила за прилагането на вътрешната система за осигуряване на качество на предлаганото образование и обучение в училището се **цели**:

* постигане, поддържане и развиване на качеството на предоставяното образование и резултатите от него в съответствие с държавните образователни стандарти и действащото законодателство;
* подобряване на индивидуалния напредък на всеки ученик по отношение на неговите образователни резултати;
* организационно развитие на училището.

Управлението на качеството на предлаганото образование и обучение в училището се основава на следните **принципи**:

1. ефикасност и ефективност;
2. автономия и самоуправление;
3. ангажираност и сътрудничество между участниците в процеса – учениците, учителите, директорът, другите педагогически специалисти и родителите;
4. ясно разпределение на отговорностите за постигане целите на училището;
5. непрекъснатост и прозрачност в процеса на управление на качеството в училището.

## Правилата за прилагането на вътрешната система за осигуряване на качество на предлаганото образование и обучение в ПГТ включват:

* 1. Правомощия на участниците във вътрешната система за осигуряване на качество на предлаганото образование и обучение в училището;
	2. Ред за организиране и провеждане на самооценяването в ПГТ;
	3. Ред и начин за съхранение на доказателствените материали за проведеното самооценяване в

ПГТ;

* 1. Взаимодействието на институцията със социалните партньори и другите заинтересовани

страни за осигуряване на качество на предлаганото образование и обучение в училището;

* 1. Начин за информиране на обществеността за получените резултати от проведеното самооценяване в училището.

Анализирането, планирането, изпълнението на дейностите и внасянето на подобрения в работата на училището се осъществява чрез разработването и изпълнението на стратегията по чл. 263, ,ал.1, т.1 от Закона за предучилищното и училищното образование (ЗПУО). Стратегията се разработва за период от 4 години, като за всеки две учебни години се разработва план за действие към нея, конкретизиращ дейностите по изпълнението й за съответните учебни години. Стратегията и планът за действие към нея се приемат от педагогическия съвет, одобряват се от обществения съвет на училището и се публикуват на интернет страницата на училището. Планът за действие към стратегията се приема преди началото на първата учебна година.

Анализирането в процеса на управление на качеството в училището се основава на данните за:

* резултатите от изпълнението на целите на училището;
* силните и слабите страни, възможностите и рисковете за развитието на училището;
* индивидуалния напредък на всеки ученик по отношение на неговите образователни резултати;
* специфичните за училището ключови фактори, които влияят на качеството на предоставяното образование, в това число факторите на социалната среда.

Анализирането е етап от разработването или актуализирането на стратегията за развитие на училището.

## РАЗДЕЛ 2. ПРАВОМОЩИЯ НА УЧАСТНИЦИТЕ ВЪВ ВЪТРЕШНАТА СИСТЕМА ЗА ОСИГУРЯВАНЕ НА КАЧЕСТВОТО

Оценяването в процеса на управление на качеството се извършва чрез **самооценяване** и **инспектиране**. *Самооценяването е процес на изготвяне на вътрешна оценка на качеството на предоставяното образование за две поредни учебни години чрез дейности, процедури и критерии, определени от училището.*

## Самооценяването се извършва в следните области:

1. ***Управление на институцията***, което включва:
	1. Ефективно разпределяне, използване и управление на ресурсите за повишаване качеството в институцията;
	2. Лидерство;
	3. Стратегии и планиране;
	4. Взаимодействие на всички заинтересовани страни.
2. ***Образователен процес***, който включва:
	1. Обучение, възпитание и социализация и резултатите от тях, като се отчита индивидуалният напредък на всеки ученик;
	2. Подкрепа на учениците със специални образователни потребности;
	3. Превенция срещу отпадане от системата на образованието.

**Органи за управление на качеството в училището** са директорът и педагогическият съвет.

**Директорът** организира, контролира и отговаря за процеса на управлението на качеството, като със заповеди организира изпълнението на дейностите от плана за действие към стратегията за развитие на училището; определя работна група за извършване на самооценяването – състав, задачи и срокове за тяхното изпълнение; осигурява обучение на членовете на работната група; организира провеждането на информационна кампания сред учениците, учителите, другите педагогически специалисти и родителите; определя начина за участие на учениците, учителите, другите педагогически специалисти и родителите в процеса на самооценяването; утвърждава дейностите, процедурите, критериите, показателите и

инструментите по самооценяването; утвърждава доклада от самооценяването. Директорът запознава педагогическия съвет и обществения съвет с доклада от самооценяването и двугодишния отчет за изпълнението на плана към стратегията.

**Педагогическият съвет** приема двугодишния отчет към плана за действие към стратегията за развитие на училището и мерки за повишаване качеството на образованието.

**Участници в процеса на самооценяването са** учениците, учителите, директорът, другите педагогически специалисти, както и родителите.

**Самооценяването се извършва от работна група** от представители на училището, която:

* Предлага на директора дейностите, процедурите, критериите, показателите и инструментите за самооценяването на качеството на предоставяното образование и обучение в училището;
* Провежда самооценяването;
* Изготвя доклад от самооценяването, който представя на директора.

Критериите, показателите и инструментите за самооценяване на качеството на предоставяното образование и обучение се приемат от педагогическия съвет след предложение на работна група по самооценяването и се утвърждават от директора. Задължителен инструмент в процеса на самооценяване е организирането на редовно анкетно проучване на мнението на родителите за качеството на образователните услуги и цялостната дейност на училището. Инструмент в процеса на самооценяване е и организирането на анкетно проучване на мнението на учениците за качеството на образователните услуги и цялостната дейност на училището.

## РАЗДЕЛ 3. РЕД ЗА ОРГАНИЗИРАНЕ И ПРОВЕЖДАНЕ НА САМООЦЕНЯВАНЕТО

Измерването на постигнатото качество на професионалното образование и обучение в ПГИ „Иван Илиев“ се осъществява чрез прилагането на процедури по критерии и съответния инструментариум към тях за провеждане на дейностите по самооценяването.

Периодът за самооценяване е две учебни години и се извършва от работна група определена със заповед на директора на училището.

## Самооценяването включва следните етапи:

1. Определяне на работната група;
2. Обучение на членовете на работната група;
3. Подготовка – определяне на дейностите, процедурите, критериите, показателите и инструментите за самооценяване;
4. Провеждане на информационна кампания сред учениците, учителите, другите педагогически специалисти и родителите;
5. Провеждане на самооценяването;
6. Обработване на информацията от проведеното самооценяване;
7. Анализиране на получените резултати от самооценяването;
8. Предлагане на мерки за внасяне на подобрения в работата на училището за повишаване на качеството на предоставяното образование и обучение;
9. Изготвяне на доклад от самооценяването;
10. Утвърждаване на доклада от самооценяването.

Самооценяването се извършва по утвърдени от директора критерии и показатели към тях. Показателите към всеки критерий са количествени и/или качествени и определят равнището на качеството по съответния критерий. Критериите се оценяват с точки, като максималният общ брой точки по всички критерии е 100.

Максималният брой точки за всеки критерий се разпределя по показатели. Постигнатото качество се определя чрез крайна оценка, която се формира от сбора от получените точки по всички критерии.

## Области, критерии, показатели и тежести за оценка на качеството на образованието и обучението в ПГТ:

|  |  |  |
| --- | --- | --- |
| **№ по ред** | **Наименование на критериите по области на оценяване** | **Макс. бр. точки** |
| **1.** | **Област: Управление на институцията** | **49** |
| **1.1.** |  **Критерии: Ефективно разпределяне, използване и управление на ресурсите за повишаване качеството в институцията** | **20** |
| 1.1.1. | Функционираща вътрешна система за осигуряване на качеството на професионалното образование и обучение в училището | 2 |
| 1.1.2. | Създаден механизъм за вътрешен мониторинг и контрол на качеството | 1 |
| 1.1.3. | Проведено измерване за постигнатото качество чрез самооценяване | 3 |
| 1.1.4. | Осигурена достъпна архитектурна среда | 3 |
| 1.1.5. | Наличие на материално-техническа база за обучение по предлаганите професии (кабинети,учебни работилници, лаборатории и др.) в съответствие с изискванията на ДОС | 5 |
| 1.1.6. | Осигуреност на педагогическия персонал с квалификация, съответстваща на изискванията към обучаващите, определени в ДОС за придобиване на квалификация и професия | 2 |
| 1.1.7. | Относителен дял на учителите, участвали в различни форми на допълнително и продължаващо обучение, от общ брой учители – в % | 2 |
| 1.1.8. | Относителен дял на учителите, участвали в допълнително обучение чрез мобилност в друга страна и/или на работно място в реална работна среда, от общия брой учители - % | 2 |
| **1.2.** |  **Критерии: Лидерство, стратегии и планиране** | **6** |
| 1.2.1 | Предлагане на обучение по професии и специалности с приоритетно значение на регионалния пазар на труда | **3** |
| 1.2.2. | Осигуряване на възможност за професионално образование и обучение в различни форми наобучение | 1 |
| 1.2.3. | Предоставяне на възможност за професионално обучение и валидиране на професионални знания, учения и компетентности на лица, навършили 16 години | 1 |
| 1.2.4. | Създаден механизъм за ранно предупреждение за различни рискове | 1 |
| **1.3.** |  **Критерии: Взаимодействие на всички заинтересовани страни** | **23** |
| 1.3.1. | Публичност и популяризиране на предлаганото ПОО и съдържанието му | 3 |
| 1.3.2. | Равнище на административно обслужване | 2 |
| 1.3.3. | Дейност на училищното настоятелство | 2 |
| 1.3.4. | Сътрудничество с родителите | 2 |
| 1.3.5. | Относителен дял на учебните програми за производствена практика, ЗИП и СИП попрофесионална подготовка, разработени с участието на представители на бизнеса, от общияброй на тези учебни програми - % | 2 |
| 1.3.6 | Относителен дял на проведените изпити за придобиване на квалификация по професии с участието на социалните партньори от общия брой на проведените изпити - % | 4 |
| 1.3.7. | Сътрудничество с работодатели и браншови организации на местно и регионално равнище | 2 |
| 1.3.8. | Степен на удовлетвореност на работодателите от знанията, уменията и компетентностите напридобилите професионална квалификация и от пригодността им за заетост - проучвания чрез анкети/ интервюта и др. | 3 |
| 1.3.9. | Степен на удовлетвореност на работодателите от партньорството с институцията -проучвания чрез анкети/интервюта и други с най-малко 50 % от училищните партньори | 3 |

|  |  |  |
| --- | --- | --- |
| **2.** | **Област: Образователен процес** | **51** |
| **2.1.** |  **Критерии: Обучение, възпитание и социализация и резултатите от тях, като се отчита индивидуалният напредък на всяко дете** | **45** |
| 2.1.1. | Организация и планиране на урока | 4 |
| 2.1.2. | Ритмичност на оценяването | 2 |
| 2.1.3. | Използване на разнообразни форми за проверка на знанията, уменията и компетентностите на учениците/ курсистите | 4 |
| 2.1.4. | Точно и ясно формулиране на критериите за оценяване на знанията, уменията и компетентностите, информираност на учениците/ курсистите за тях | 3 |
| 2.1.5. | Осигурени условия за интерактивно обучение и учене | 2 |
| 2.1.6. | Относителен дял на учениците/ курсистите, провели практическо обучение на работно място в реална работна среда и/или в условията на мобилност в друга страна, от общия бройобучавани, които по учебен план провеждат практическо обучение -% | 4 |
| 2.1.7. | Относителен дял на информираните и консултираните за кариерно развитие обучавани в ПОО от общия брой обучавани - % | 3 |
| 2.1.8. | Относителен дял на учениците, участвали в състезания, олимпиади, конкурси и др. от общия брой ученици - % | 2 |
| 2.1.9. | Реализирани училищни, национални и международни програми и проекти | 2 |
| 2.1.10 | Относителен дял на успешно положилите държавните изпити и/или изпитите по теория и по практика на професията от допуснатите - % | 4 |
| 2.1.11. | Относителен дял на успешно положилите държавните зрелостни изпити от допуснатите -% | 2 |
| 2.1.12. | Относителен дял на придобилите професионална квалификация от постъпилите в началото на обучението - % | 4 |
| 2.1.13. | Относителен дял на придобилите професионална квалификация, продължили в следваща степен на образование и/или степен на професионална квалификация, от общия бройпридобили професионална квалификация - % | 3 |
| 2.1.14. | Степен на удовлетвореност на придобилите професионална квалификация от качеството на професионалната подготовка - проучвания чрез анкети/интервюта и други с най-малко 50 % от придобилите професионална квалификация | 3 |
| 2.1.15. | Относителен дял на реализираните лица на пазара на труда по професията (една година след придобиването на професионалната квалификация) от общия брой придобилипрофесионална квалификация - *%* | 3 |
| **2.2.** |  **Критерии: Превенция срещу отпадане от системата на образованието** | **6** |
| 2.2.1. | Относителен дял на учениците и/или курсистите от уязвими групи спрямо общия брой обучавани - % | 2 |
| 2.2.2. | Относителен дял на отпадналите от ПОО към постъпилите в началото на обучението - % | 2 |
| 2.2.3. | Относителен дял на придобилите професионална квалификация лица от уязвимите групи към постъпилите в началото на обучението лица от тези групи - % | 2 |
| **2.3.** |  **Критерии: Подкрепа на учениците със специални образователни потребности***\*Забележка: Не е приложим в гимназията* | 0 |
|  | **Общо:** | **100** |

* 1. **Скала за крайна оценка:**

Крайната оценка на постигнатото качество може да e със следните количествени и качествени равнища:

1. ***много добро –*** *при крайна оценка от 76 до 100 точки;*
2. ***добро –*** *при крайна оценка от 50 до 75 точки;*
3. ***задоволително –*** *при крайна оценка от 31 до 49 точки;*
4. ***незадоволително –*** *при крайна оценка под 30 точки.*

Самооценяването се провежда по процедури, утвърдени от директора.

По всеки критерий се разработва процедура, която съдържа предмет и цел; инструментариум; описание на технологията на провеждане; вида на доказателствения материал /справка, контролна карта, протоколи, въпросници, анкети и др./; начините на обработване на доказателствения материал; режим на съхранение и защита на информацията; отговорностите на лицата, участници в процеса на самооценяване.

## РАЗДЕЛ 4. РЕД И НАЧИН ЗА СЪХРАНЕНИЕ НА ДОКАЗАТЕЛСТВЕНИТЕ МАТЕРИАЛИ ЗА ПРОВЕДЕНОТО САМООЦЕНЯВАНЕ

Документацията от самооценяването се съхранява в кабинета на заместник-директора по учебната дейност до провеждане на следващото самооценяване и/или инспектиране на училището, след което се предава в училищния архив за съхранение за срок от 5 години.

## РАЗДЕЛ 5. ВЗАИМОДЕЙСТВИЕ НА ИНСТИТУЦИЯТА СЪС СОЦИАЛНИТЕ ПАРТНЬОРИ И ДРУГИТЕ ЗАИНТЕРЕСОВАНИ СТРАНИ ЗА ОСИГУРЯВАНЕ НА КАЧЕСТВОТО НА ПРЕДЛАГАНОТО ОБРАЗОВАНИЕ И ОБУЧЕНИЕ В УЧИЛИЩЕТО

ПГТ подобрява взаимодействието с местната общност, със социалните партньори, работодателските организации, университети и други заинтересовани страни чрез:

* разширяване на възможностите за практическо обучение в реална работна среда;
* проучване и прилагане на добри практики на сродни институции;
* подобряване на възможностите за достъп до информация на участниците в професионалното образование и обучение;
* информиране на общността и заинтересованите страни за добрите практики и постиженията на гимназията в областта на осигуряване на качеството на качеството на предлаганото образование;
* участие в проекти, свързани с повишаване на качеството на предлаганото образование.

## РАЗДЕЛ 6. НАЧИНИ ЗА ИНФОРМИРАНЕ НА ОБЩЕСТВЕНОСТТА ЗА ПОЛУЧЕНИТЕ РЕЗУЛТАТИ ОТ ПРОВЕДЕНОТО САМООЦЕНЯВАНЕ В ОБУЧАВАЩАТА ИНСТИТУЦИЯ

За проведеното самооценяване работната група изготвя доклад, който съдържа:

* Информация за вътрешната и външната среда, в която функционира училището през периода на самооценяването;
* Данни за използваните инструменти при самооценяването;
* Данни за резултатите от самооценяването;
* Сравнение на данните с резултатите от предходното самооценяване;
* Анализ на резултатите от самооценяването;
* Предложения за мерки за внасяне на подобрения в работата на училището за повишаване на качеството на предоставяното образование, срокове и отговорни лица за тяхното изпълнение.

Докладът от самооценяването се утвърждава от директора преди края на втората учебна година. Докладът е част от двугодишния отчет за изпълнението на плана за действие към стратегията за развитието на училището. Мерките за повишаване на качеството на образованието се публикуват на интернет страницата на училището в 7-дневен срок след утвърждаването им от директора и са достъпни за от 4 – годишен период от публикуването им.